12 Յունիսին, Հայաստանի Հանրապետութեան Սփիւռքի նախարար Հրանոյշ Յակոբեանի գլխաւորութեամբ տեղի ունեցաւ համա-Հ.Մ.Ը.Մ.ական 10-րդ մարզախաղերու կազմակերպման միջ-նախարարական յանձնախումբին նիստը, որուն մասնակցեցան Հ.Մ.Ը.Մ.-Հ.Ա.Ս.Կ.ի Հայաստանի վարչութեան ատենապետ եղբ. Դաւիթ Յակոբեան, Հայաստանի կրթութեան եւ գիտութեան նախարարութեան աշխատակազմի մարզառազմական եւ արտաուսումնական դաստիարակութեան վարչութեան պետ Արկադի Պետրոսեան, մարմնակրթութեան եւ երիտասարդութեան հարցերու նախարարութեան աշխատակազմի մարմնակրթութեան բարձրագոյն նուաճումներու քաղաքականութեան վարչութեան հասարակական կազմակերպութիւններու հետ համագործակցութեան բաժինի պետ Լեովա Վարդանեան, Երեւանի քաղաքապետարանի աշխատակազմի մարմնակրթութեան եւ երիտասարդութեան հարցերու բաժինի պետ Եուրի Մամիկոնեան, Հայաստանի կառավարութեան առընթեր Հայաստանի ոստիկանութեան հասարակական կարգի ապահովման վարչութեան արտաքին ծառայութեան բաժինի պետի տեղակալ Գուրգէն Աբրահամեան, մշակոյթի նախարարութեան աշխատակազմի մշակութային ծրագիրներու եւ դիտարկումի վարչութեան գլխաւոր մասնագէտ Ռուզաննա Ղլէչեան, առողջապահութեան նախարարութեան աշխատակազմի բժշկական օգնութեան քաղաքականութեան վարչութեան արտահիւանդանոցային բժշկական օգնութեան քաղաքականութեան բաժինի գլխաւոր մասնագէտ Նորա Փահլեվանեան: